Kivikasvot
Kivikasvot on suomalainen laulu- ja viihdekvartetti, jonka RUK:n kurssikaverukset Ismo Sajakorpi, Ilkka Hemming, Matti "Fredi" Siitonen ja Georg "Jori" Dolivo perustivat kesällä 1965[1].
Kivikasvojen ensimmäinen levytys oli "Tuhon partaalla" ("Eve of Destruction") ja se tehtiin syksyllä 1965. Kivikasvojen tunnetuin kappale on "Tankeros Love", joka myös tunnetaan nimellä "Made In Finland". Siitä tuli vuoden 1975 suuri listahitti ja se oli listojen kärjessä monia viikkoja.
Kivikasvot esiintyivät ensi kerran televisiossa ohjelmallaan Ihan totta TV1:ssä vuonna 1966. Sen jälkeen Kivikasvot olivat Matti Kuuslan Kesäterässä-ohjelman vakiovieraina kesällä 1968. Kivikasvojen tv-ura aukeni Mainostelevisiossa syksyllä 1969 omalla ohjelmalla. Ohjelma jatkui kuusi vuotta kevääseen 1975 saakka. Kivikasvojen ohjelma keräsi huimia katsojalukuja, jopa yli 2,5 miljoonaa katsojaa jaksolta. Se olikin yksi 1970-luvun katsotuimmista ja suosituimmista tv-ohjelmista.
Neljän vuoden tauon jälkeen kesällä 1979 Kivikasvot jatkoi yhteistyötään ja palasivat televisioon vuonna 1980 esitetyllä Kivikasvojen pienoismusikaalisarjalla. Tämän jälkeen kvartetti teki vielä oman ohjelmasarjan MTV:lle vuosina 1983, 1985, 1992 ja 1994. Keväällä 1996 MTV3:lla esitettiin Heikki Hietamiehen juontama Kokoillan ilotulitus – Kivikasvot 30-vuotisjuhlashow, jossa esiintyivät kaikki alkuperäiset Kivikasvot. Yhteensä Kivikasvot-ohjelmia tehtiin vuosina 1969–1996 noin 100 kappaletta.
Vuonna 1987 Georg Dolivo jätti Kivikasvot ja siirtyi Ruotsalaisen teatterin johtajaksi. Hänen tilalleen tuli aluksi laulaja-näyttelijä Kai Hyttinen. Vuonna 1989 Hyttisen korvasi Kivikasvojen pienoismusikaalisarjan vuonna 1980 ohjannut Vesa Nuotio.
1980-luvulla Kivikasvot tekivät televisio-ohjelmien lisäksi myös ravintolarevyitä. He jatkoivat näitä esityksiä 1990-luvulla Ruotsinlaivoilla. Kivikasvot olivat myös perustamassa Komediateatteria Arenaa Helsinkiin 1990-luvun puolivälissä. Ryhmä lopetti toimintansa jälleen vuonna 1998. 40-vuotisjuhlavuotena he tekivät konserttikiertueen nimeltä Kivikausi 40. Suopean vastaanoton ansiosta he uusivat kiertueen loppuvuodesta 2006.
Marraskuussa 2015 ryhmä teki 50-vuotisjuhlavuotenaan jäähyväiskiertueen Kunniakierros.[2] Vuonna 2015 myös ilmestyi Kivikasvojen 50-vuotisen historian kunniaksi Kivikasvoista kertova kirja Kivikasvot ja mä. Teoksen kirjoitti Ismo Sajakorpi.
Yleisön pyynnöstä Kivikasvot tekivät paluun vuonna 2017. Keväällä 2017 sai ensi-iltansa Satumaani Suomi -musiikkirevyy Lahden kaupunginteatterissa. Kesällä 2017 ryhmä esitti ohjelmaansa Laulu Suomen soi Lappajärvellä Halkosaaren kesäteatterissa. Syksyllä 2017 Kivikasvot veivät Satumaani Suomi -musiikkirevyyn maan suurille konserttilavoille kuten Tampere-talolle ja Finlandia-talolle.
Vuonna 2019 tulee kuluneeksi 50 vuotta Kivikasvojen tv-sarjojen alkamisesta. Juhlistaakseen tätä Kikasvot suunnittelevat tv-sarjaa Kulta-aika, jossa nähdään Kivikasvot Show:n ikimuistoisia lauluja, sketsejä ja komedioita.
Matti "Fredi" Siitonen Ismo "Saja" Sajakorpi Georg "Jori" Dolivo (1965–1987, 2018–) Ilkka "Hemming" Lähteenmäki (1965–2009, 2018–)
Matti "Fredi" Siitonen Ismo "Saja" Sajakorpi Georg "Jori" Dolivo Ilkka "Hemming" Lähteenmäki Vesa Nuotio
Kai Hyttinen (1987–1989) Seppo Ruohonen (2015)[2] Henrik Lamberg (2009–2018)[2] llkka Hämäläinen (2016–2018)
Folk-Fredi ja Kivikasvot (1966) Fredi ja Kivikasvot (1971) Kivikasvojen musiikkimaailma (1974)
Kivikasvot Show - Kivikausi 1-2 (2005)
20 suosikkia - Tankeros love (1999)
Luokka:Suomalaiset lauluyhtyeet Luokka:Suomalaiset popyhtyeet Luokka:Suomalaiset huumoriyhtyeet